บันทึกรายงานการประชุม
สภาเทศบาลตำบลหนองพ้อ สมัยสามัญ สมัยที่ 4 ประจำปี 2552 (ครั้งที่ 1)
วันพุธ ที่ 30 พฤศจิกายน 2552 เวลา 09.30 น.
ณ ห้องประชุมสภาเทศบาลตำบลหนองพ้อ

ผู้เข้าประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1
	นายสุชาติ  เทพโนรา
	ประธานสภาฯ
	สุชาติ  เทพโนรา
	

	2
	นายศุภชัย  ชูเนียม
	รองประธานสภาฯ
	ศุภชัย  ชูเนียม
	

	3
	นายวีรวัฒน์  คงพรม
	ส.ท.เขต 2
	วีรวัฒน์  คงพรม
	

	4
	นายพริ้ม  จอนนุ้ย
	ส.ท.เขต 1
	พริ้ม  จอนนุ้ย
	

	5
	นายแวก  คงเมฆ
	ส.ท.เขต 2
	แวก  คงเมฆ
	

	6
	นายอำพล  นิ่มชะนา
	ส.ท.เขต 2
	อำพล  นิ่มชะนา
	

	7
	นายนิยม  แก้วชูแสง
	ส.ท.เขต 1
	นิยม  แก้วชูแสง
	

	8
	นายอาธร  รานวล
	ส.ท.เขต 1
	อาธร  รานวล
	

	9
	นายปรีชา  ชาญเมธี
	ส.ท.เขต 2
	ปรีชา  ชาญเมธี
	

	10
	นายสุพัฒน์  หนูจีนเส้ง
	ส.ท.เขต 1
	สุพัฒน์  หนูจีนเส้ง
	



ผู้ไม่เข้าประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	-
	-
	-
	-
	

	
	
	
	
	



ผู้เข้าร่วมรับฟังการประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1
	นายคล้อย  สุขรุ่ง
	รองนายกเทศมนตรีฯ
	คล้อย  สุขรุ่ง
	

	2
	นายสมหมาย  ทองขาว
	ปลัดเทศบาล
	สมหมาย  ทองขาว
	

	3
	นายทวี  แสงปาน
	ผู้ใหญ่บ้านหมู่ที่ 1
	ทวี  แสงปาน
	

	4
	นายเคียง  จันดำ
	ผู้ใหญ่บ้านหมู่ที่ 2
	เคียง  จันดำ
	

	5
	นายกุศล  สุวรรณชนะ
	ผช.ผญ.หมู่ที่ 4
	กุศล  สุวรรณชนะ
	

	6
	ด.ต.วิรัช  ฤทธิ์เดช
	สายตรวจควนพลี
	วิรัช  ฤทธิ์เดช
	

	7
	ด.ต.โสภณ  อักษรชู
	สายตรวจควนพลี
	โสภณ  อักษรชู
	

	8
	น.ส.อุไรวรรณ  มุสิกสังข์
	ผู้ช่วยเลขานุการสภาฯ
	อุไรวรรณ  มุสิกสังข์
	






ระเบียบวาระการประชุม
สภาเทศบาลตำบลหนองพ้อ สมัยสามัญ สมัยที่ 4 ประจำปี 2552 (ครั้งที่ 1)
วันพุธ ที่  30  พฤศจิกายน  2552 เวลา 09.30 น.
ณ ห้องประชุมสภาเทศบาลตำบลหนองพ้อ
*****************

ระเบียบวาระที่  1		เรื่องที่ประธานแจ้งให้ที่ประชุมทราบ
				1.1 รายงานการติดตามและประเมินผลแผนพัฒนาท้องถิ่น ประจำปี
				งบประมาณ พ.ศ. 2552

ระเบียบวาระที่  2		เรื่องรับรองรายงานการประชุมสภาเทศบาลตำบลหนองพ้อ สมัยวิสามัญ
				สมัยที่ 2 ประจำปี 2552 (ครั้งที่ 1)  เมื่อวันที่ 30  กันยายน  2552

ระเบียบวาระที่  3		เรื่อง เลือกเลขานุการสภาเทศบาลตำบลหนองพ้อ

ระเบียบวาระที่  4		ญัตติขออนุมัติใช้จ่ายเงินสะสมประจำปีงบประมาณ พ.ศ. 2553

ระเบียบวาระที่  5		ญัตติอื่น ๆ (ถ้ามี)






************************












เริ่มประชุมเวลา 09.30 น.
			นายสมหมาย  ทองขาว ปลัดเทศบาล ได้ตรวจสอบจำนวนสมาชิกที่มาประชุม ครบองค์ประชุม เรียนเชิญนายสุชาติ  เทพโนรา ประธานสภาฯ เป็นประธานในที่ประชุม กล่าวเปิดการประชุม และดำเนินการประชุมตามระเบียบวาระการประชุม ดังนี้
ระเบียบวาระที่  1	เรื่องที่ประธานแจ้งให้ที่ประชุมทราบ
ประธานสภาฯ		มีเรื่องที่จะแจ้งให้ทราบ 2 เรื่อง 
			   1 การแก้ไขเพิ่มเติมเกี่ยวกับ พ.ร.บ.เทศบาล (ฉบับที่ 13) พ.ศ. 2552 มาตรา 3 ให้ยกเลิก
			ความในมาตรา 48 สัตต แห่ง พ.ร.บ.เทศบาล พ.ศ. 2496 ซึ่งแก้ไขเพิ่มเติมโดย พ.ร.บ.
เทศบาล (ฉบับที่ 12) พ.ศ. 2546 และให้ใช้ข้อความต่อไปนี้แทน “มาตรา 48 สัตต ให้นายก
เทศมนตรีดำรงตำแหน่งนับแต่วันเลือกตั้ง และมีวาระการดำรงตำแหน่งคราวละ 4 ปี นับแต่วันเลือกตั้ง
			   2. เกี่ยวกับรายงานติดตามและประเมินผลแผนพัฒนาท้องถิ่น ประจำปีงบประมาณ พ.ศ. 2552 
ซึ่งคณะติดตามได้มีการประเมินแผนว่าเทศบาลตำบลหนองพ้อ จากที่ได้ประมาณการไว้และจำนวนโครงการที่ดำเนินการในปีงบประมาณ พ.ศ. 2552 รายละเอียดอยู่ในมือท่านแล้ว ซึ่งคิดเป็นร้อยละ 17.22 ของจำนวนโครงการในแผนสามปี นั่นคือ 2 เรื่องที่ประธานแจ้งให้ที่ประชุมทราบ
ระเบียบวาระที่  2	เรื่องรับรองรายงานการประชุมสภาเทศบาลตำบลหนองพ้อ สมัยวิสามัญ สมัยที่ 2 
			ประจำปี 252 (ครั้งที่ 1)  เมื่อวันที่ 30  กันยายน  2552
มติที่ประชุม		เห็นชอบ
ระเบียบวาระที่  3	เรื่อง เลือกเลขานุการสภาเทศบาลตำบลหนองพ้อ
ประธานสภาฯ		เนื่องจากปลัดเทศบาลเป็นเลขานุการสภาฯ ดังนั้นเมื่อปลัดได้ย้ายไปอยู่เทศบาลตำบล
พนางตุง ตำแหน่งเลขานุการสภาฯ ว่างลง เราจึงเลือกเลขานุการฯ ที่ว่างลง โดยให้เสนอชื่อพร้อมผู้รับรอง เป็นที่เข้าใจกัน ขอเชิญสมาชิกสภาเทศบาลเสนอชื่อบุคคลผู้สมควรจะเป็นเลขานุการสภาฯ  เชิญครับ
นายสุพัฒน์  หนูจีนเส้ง	เรียนประธานสภาฯ สมาชิกสภาทุกท่าน ผมนายสุพัฒน์  หนูจีนเส้ง สท.เขต 1 ขอเสนอปลัดสมหมาย  ทองขาว ให้ดำรงตำแหน่งเลขานุการสภาฯ
ประธานสภาฯ	ขอผู้รับรอง 2 ท่าน
นายแวก  คงเมฆ	ขอรับรอง นายสมหมาย  ทองขาว ปลัดเทศบาล เป็นเลขานุการสภาฯ
นายวีรวัฒน์  คงพรม	ขอรับรอง นายสมหมาย  ทองขาว ปลัดเทศบาล เป็นเลขานุการสภาฯ
ประธานสภาฯ	ท่านต่อไปเชิญครับ ถ้าไม่มีถือว่าตำแหน่ง เลขานุการสภาฯ คือ นายสมหมาย  ทองขาว ซึ่งเป็นที่น่ายินดีที่ได้ปลัดที่มีความรู้ ความสามารถในเรื่องระเบียบฯ 
มติที่ประชุม	ให้ปลัดสมหมาย เป็นเลขานุการสภาฯ ตั้งแต่บัดนี้เป็นต้นไป
ระเบียบวาระที่  4	ญัตติขออนุมัติใช้จ่ายเงินสะสมประจำปีงบประมาณ พ.ศ. 2553 
ประธานสภาฯ	ซึ่งผู้เสนอญัตติคือ นายพริ้ม  จอนนุ้ย พร้อมผู้รับรอง 3 ท่าน ขอเชิญนายพริ้ม  จอนนุ้ย เป็นผู้อธิบายเหตุผลความจำเป็น เชิญครับ
นายพริ้ม  จอนนุ้ย	เรียนประธานสภาฯ นายกเทศมนตรี สมาชิกสภา ผมนายพริ้ม  จอนนุ้ย ส.ท. เขต 1 ตามที่เทศบาลตำบลหนองพ้อ ได้ประกาศใช้เทศบัญญัติงบประมาณรายจ่ายประจำปีงบประมาณ 

นายพริ้ม  จอนนุ้ย	พ.ศ. 2553 ไปแล้วนั้น แต่การดำเนินงานโครงการต่างๆ ตามเทศบัญญัติยังไม่สามารถแก้ไขปัญหาความเดือดร้อนของประชาชนได้อย่างทั่วถึง จึงขอเสนอญัตติใช้จ่ายเงินสะสม ประจำปีงบประมาณ พ.ศ. 2553 โดยมีหลักการและเหตุผลดังนี้
		หลักการ ขออนุมัติใช้จ่ายเงินสะสม ประจำปีงบประมาณ พ.ศ. 2553 เป็นเงินจำนวน 1,328,000.- บาท โดยมีรายละเอียดดังนี้
1. โครงการปรับปรุงถนนสายบ้านควนพลี – บ้านท่าพลับ โดยปรับปรุงผิวจราจรเป็น 
SST.(Single Surface Treatment) หมู่ที่ 3
2. โครงการปรับปรุงถนนสายบ้านโคกน้ำหัก โดยปรับปรุงผิวจราจรเป็นแคพซีล หมู่ที่ 7
3. โครงการก่อสร้างถนนดินซอยชอบประดับอุทิศ หมู่ที่ 8
4. โครงการก่อสร้างท่อระบายน้ำถนนสายหอประชุม – ชายคลอง หมู่ที่ 5
5. โครงการก่อสร้างท่อระบายน้ำถนนสายบ้านใหญ่ – ไสขรบ หมู่ที่ 4
6. โครงการวางท่อประปาจากบ่อน้ำบาดาล หมู่ที่ 7 ถึงหอถังหมู่ที่ 9
เหตุผล เพื่อให้เป็นไปตามระเบียบกระทรวงมหาดไทย ว่าด้วยการรับเงิน การเบิกจ่ายเงิน
			การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 
			หมวด 8 ว่าด้วยเงินสะสม ข้อ 89 ที่ให้องค์กรปกครองส่วนท้องถิ่นใช้จ่ายเงินสะสมได้ โดยได้รับ
			อนุมัติจากสภาท้องถิ่นซึ่งให้กระทำได้เฉพาะกิจการซึ่งอยู่ในอำนาจหน้าที่ เกี่ยวกับด้านบริการ
			ชุมชนและสังคม หรือกิจการที่จัดทำเพื่อบำบัดความเดือดร้อนของประชาชน ประกอบกับงบ
			ประมาณตามเทศบัญญัติงบประมาณรายจ่ายประจำปีงบประมาณ พ.ศ. 2553 มีไม่เพียงพอต่อ
			การแก้ไขปัญหาความเดือดร้อนต่าง ๆ ของประชาชน การสร้างความอยู่ดีกินดี การทำให้
			ประชาชนมีความเป็นอยู่ที่ปกติสุข เป็นหน้าที่ของเทศบาลที่จะต้องดำเนินการ จึงขอเสนอญัตติ
			ใช้จ่ายเงินสะสมในครั้งนี้
ประธานสภาฯ		ขอบคุณ คุณพริ้ม จอนนุ้ย ที่ได้เสนอญัตติ จำนวน 6 โครงการ อาศัยระเบียบกระทรวงมหาดไทย
			ว่าด้วยข้อบังคับการประชุมสภาท้องถิ่น พ.ศ. 2547 ข้อ 45 การเสนอญัตติ จ่ายขาดเงินสะสมที่
			ที่ประชุมพิจารณาเป็นสามวาระรวดเดียวก็ได้ ในการพิจารณาสามวาระรวดเดียว จำนวนสมาชิก
			ไม่น้อยกว่าหนึ่งในสามของจำนวนผู้ที่อยู่ในที่ประชุม หรือจะพิจารณาเป็นวาระ ๆ ไป ขอเชิญ
			สมาชิกได้แสดงความเห็นว่าจะประชุมแบบไหน
นายพริ้ม  จอนนุ้ย		เรียนประธานสภาฯ ผมนายพริ้ม  จอนนุ้ย สท.เขต 1 ขอเสนอสามวาระรวด
นายปรีชา  ชาญเมธี	เรียนประธานสภาฯ ผมนายปรีชา  ชาญเมธี สท.เขต 2 ขอเสนอสามวาระรวด
นายอำพล  นิ่มชะนา	เรียนประธานสภาฯ ผมนายอำพล  นิ่มชะนา สท.เขต 2 ขอเสนอสามวาระรวด
นายนิยม  แก้วชูแสง	เรียนประธานสภาฯ ผมนายนิยม  แก้วชูแสง สท.เขต 1 ขอเสนอสามวาระรวด
ประธานสภาฯ		สรุปพิจารณาเป็นสามวาระรวด ซึ่งครบหนึ่งในสามของสมาชิกที่อยู่ในที่ประชุม เข้าสู่ขั้นรับหลัก
			การเพื่อประกอบรายงานการประชุม แสดงความคิดเห็นในแต่ละโครงการ เรียนเชิญสมาชิกใน
			ขั้นรับหลักการ
นายสุพัฒน์  หนูจีนเส้ง	เรียนประธานสภาฯ สมาชิกสภาฯ ผมนายสุพัฒน์  หนูจีนเส้ง สท.เขต 1  
				โครงการที่ 1 ปรับปรุงถนนสายบ้านควนพลี – บ้านท่าพลับ โดยปรับปรุงผิวจราจรเป็น
			SST.(Single.Surface Treatment) หมู่ที่ 3 ทุกคนก็รู้ดีว่า ถนนเป็นหลุมเป็นบ่อใช้กันมากเราต้อง

นายสุพัฒน์  หนูจีนเส้ง	มีการปรับปรุงผมเห็นด้วยที่จะปรับปรุงถนนสายดังกล่าว
				โครงการที่ 2 ปรับปรุงถนนสายบ้านโคกน้ำหัก โดยปรับปรุงผิวจราจรเป็นแคพซีล หมู่ที่ 7
			ติดเขตชายแดนไปทางทิศเหนือติดชะมวง ทิศใต้ติดโตนดด้วน แต่เรารับผิดชอบในเขตเทศบาล
			ตำบลหนองพ้อ  ตรงนี้ก็จำเป็นผมเห็นด้วย
				โครงการที่ 3  ก่อสร้างถนนดินซอยชอบประดับอุทิศ หมู่ที่ 8 ก็เห็นด้วย
				โครงการที่ 4 ก่อสร้างท่อระบายน้ำถนนสายหอประชุม – ชายคลอง หมู่ที่ 5 ผมเห็นด้วย
				โครงการที่ 5 ก่อสร้างท่อระบายน้ำถนนสายบ้านใหญ่ – ไสขรบ หมู่ที่ 4 มันชำรุด
			ผมเห็นด้วย	
				โครงการที่ 6 วางท่อประปาจากบ่อน้ำบาดาล หมู่ที่ 7 ถึงหอถังหมู่ที่ 9 ผมเห็นใจชาวบ้าน
			ผมเห็นด้วย
ประธานสภาฯ		ขอบคุณ คุณสุพัฒน์ ที่ได้อภิปราย รายละเอียดอภิปรายไปในทางสนับสนุนท่านอื่นเชิญครับ
นายปรีชา  ชาญเมธี	เรียนประธานสภาฯ สมาชิกสภาฯ ผมนายปรีชา  ชาญเมธี สท.เขต 2 ตามโครงการผมเห็นด้วย
			ขอความร่วมมือสมาชิกทุกท่านให้ญัตติทั้งสามวาระได้ผ่าน
นายอำพล  นิ่มชะนา	เรียนประธานสภาฯ สมาชิกสภาฯ ผมนายอำพล  นิ่มชะนา สท.เขต 2 ผมได้ดูรายละเอียดแล้ว
			เห็นว่าสมควร สมาชิกทุกท่านก็เห็นอยู่ว่าแต่ละโครงการมันจำเป็นทุกโครงการ คิดว่าคงเป็นไป
			ด้วยความเรียบร้อย สำหรับถนนสายโคกน้ำหัก ชาวบ้านคอยมาสามสมัยแล้ว คราวนี้สมหวังคิด
			ว่าเขาคงจะดีใจ ตามที่คุณสุพัฒน์ได้เสนอผมเห็นด้วย ส่วนถนนซอยชอบประดับอุทิศ หมู่ที่ 8
			เส้นทางนี้เป็นทางเข้าทางเดียวจำเป็นจะต้องมีการปรับปรุง ผมเห็นด้วยครับ
นายนิยม  แก้วชูแสง	เรียนประธานสภาฯ สมาชิกสภาฯ ผมนายนิยม  แก้วชูแสง สท. เขต 1  ผมเห็นด้วยทั้ง 6 โครงการ
			เพราะชาวบ้านเดือดร้อนจริง
ประธานสภาฯ		ดูตามญัตติทุกโครงการ เป็นการแก้ปัญหาความเดือดร้อนของชาวบ้าน คิดว่าผู้บริหารชุดนี้ไม่เอา
			เปรียบให้ตามความเหมาะสมและจำเป็น ขอมติขั้นรับหลักการ สมาชิกท่านใดให้ความเห็นชอบ
			ญัตติว่าด้วยการขออนุมัติจ่ายขาดเงินสะสม ประจำปีงบประมาณ พ.ศ. 2553
				รับหลักการ		9 	เสียง
				ไม่รับ				ไม่มี
				งดออกเสียง		1	เสียง
				ต่อไปว่าระที่สองขั้นแปรญัตติว่าด้วยการขออนุมัติจ่ายขาดเงินสะสม ประจำปีงบ
			ประมาณ พ.ศ. 2553 โดยให้สมาชิกวิเคราะห์แต่ละโครงการ เรียนเชิญครับ ถ้าไม่มีไปวาระที่สาม
			ขั้นลงมติ สมาชิกท่านใดให้ความเห็นชอบกับการขออนุมัติจ่ายขาดเงินสะสม ประจำปีงบ
			ประมาณ พ.ศ. 2553  ทั้ง 6 โครงการ
				เห็นชอบ			9	เสียง
				ไม่เห็นชอบ			ไม่มี
				งดออกเสียง		1	เสียง
				สรุป เป็นอันว่าสภาฯแห่งนี้ให้ความเห็นชอบกับการขออนุมัติจ่ายขาดเงินสะสม ประจำ
			ปีงบประมาณ พ.ศ. 2553

ระเบียบวาระที่ 5	ญัตติอื่น ๆ
ประธานสภาฯ		เรียนเชิญสมาชิกได้นำเรียนชี้แจงหรือแนะนำเกี่ยวกับปัญหาเพื่อนำเสนอฝ่ายบริหารได้นำไป
			ปรับปรุงแก้ไขต่อไป
นายนิยม  แก้วชูแสง	เรียนประธานสภาฯ สมาขิกสภาฯ ผมนายนิยม  แก้วชูแสง สท.เขต 1 ผมขอเสนอประปาหมู่ที่ 3
			ผมได้ขอที่ดิน เพื่อใช้ในการก่อสร้าง ผมอยากเสนอเจาะบ่อบาดาลครับ
นายคล้อย  สุขรุ่ง		เรียนประธานสภาฯ สมาชิกสภาฯ ผมนายคล้อย  สุขรุ่ง รองนายกเทศมนตรี ผมได้รับมอบหมาย
			จากท่านรองศุภชัย มอบหมายให้มาแจ้งถึงโครงการก่อสร้าง ดังนี้
1. ก่อสร้างถนนลาดยางสายหัวสะพาน – ท่าประดู่ หมู่ที่ 5 ได้ประสานกับ สส.นิพิฎฐ์
อินทรสมบัติ ซึ่งจะดำเนินการในปี 2553 ซึ่งเป็นถนนเพื่อสุขภาพ และใช้เป็นสถานที่ออกกำลังกาย
2. โครงการสิ่งแวดล้อมของชุมชน ขุดลอกคลองสะบ้าย้อยประสานไปกับทหารค่าย 
โคกสูง ดำเนินการในปี 53
3. โครงการขุดลอกห้วย หมู่ที่ 1,3 และหมู่ที่ 6 ประสานไปยัง อบจ. ซึ่งจะดำเนินการ
ในปี 53
4. ปรับปรุงถนนสายเทศบาล – ท่าพลับ ได้ประสานไปยัง อบจ.โดยขยายทำเป็นถนน 
คสล.
5. โครงการราดยางถนนสายไสเจ็ดจ้าว – ควนกฤษณา ประสานไปยัง สส.พัชรี  
ธรรมเพชร ดำเนินการในปี 53
6. โครงการปรับปรุงถนนสายควนบก – ไฟไหม้ ประสานไปยัง สส.นฤทธิ์ ซึ่งจะดำเนิน
การในปี 54
			             สำหรับเรื่องผู้พิการ ผู้สูงอายุ ได้ดำเนินการสำรวจผู้สูงอายุที่มีอายุตั้งแต่ 57 ปีขึ้นไป บาง
หมู่บ้านก็ยังไม่สำรวจ ผมได้ดูทะเบียนจากแบบสำรวจแล้ว มีผู้ที่จะได้รับเบี้ยยังชีพที่เกิดก่อน 1
ตุลาคม 2493 
	หมู่ที่ 1	มี 6 คน
	หมู่ที่ 2	มี 3 คน
	หมู่ที่ 3	ยังไม่แจ้ง
	หมู่ที่ 4	มี 9 คน
	หมู่ที่ 5	ยังไม่แจ้ง
	หมู่ที่ 6	ยังไม่แจ้ง
	หมู่ที่ 7	ยังไม่แจ้ง
	หมู่ที่ 8	มี 3 คน
	หมู่ที่ 9	มี 1 คน
ประธานสภาฯ		ขอบคุณรองนายกที่ได้ชี้แจงเกี่ยวกับโครงการต่าง ๆ และแจ้งรายละเอียดเกี่ยวกับผู้สูงอายุที่จะได้
			รับเบี้ยยังชีพผู้สูงอายุ
นายสุพัฒน์  หนูจีนเส้ง	เรียนประธานสภา สมาชิกสภาฯ ผมนายสุพัฒน์  หนูจีนเส้ง สท.เขต 1 ผมเป็นห่วงเงินผู้สูงอายุ
			ตามที่ทางเจ้าหน้าที่ไปแจกตามหมู่บ้าน มีญาติของผู้สูงอายุมารับพร้อมเซ็นชื่อรับแทน แต่ผู้รับ
			แทนไม่ได้นำไปให้ผู้สูงอายุ ผมเป็นห่วง ขอให้ปรับปรุงแก้ไขในจุดนี้ด้วย ผมเป็นห่วงภาพพจน์

นายสุพัฒน์  หนูจีนเส้ง	ของเทศบาลตำบลหนองพ้อ
ประธานสภาฯ		ขอบคุณท่านสุพัฒน์ ท่านอื่นเชิญครับ
นายอำพล  นิ่มชะนา	เรียนประธานสภาฯ สมาชิกสภาฯ ผมนายอำพล  นิ่มชะนา สท.เขต 2 ขอชี้แจงเรื่องแก้ปัญหาน้ำ
			ท่วม หมู่ที่ 7 ผมเคยทำโครงการมาตั้งแต่ปี 47 ยังไม่ได้ ปัญหาน้ำท่วมซ้ำซากปัญหาตรงนี้ยังไม่
			ได้แก้เลย เพราะฉะนั้นผมขอฝากฝ่ายบริหารให้ดำเนินการตรงนี้ด้วย
นายพริ้ม  จอนนุ้ย		เรียนประธานสภาฯ สมาชิกสภาฯ ผมนายพริ้ม  จอนนุ้ย สท.เขต 1  เนื่องจากช่วงฝนตกหนัก 
			น้ำท่วม มีรถบรรทุก 6 ล้อ 10 ล้อ วิ่งผ่านทำให้ถนนชำรุด ต้นไม้และพืชผลของชาวบ้านได้รับความ
	เสียหาย ผมพูดในที่ประชุมว่าถ้าเราควรจะให้รถหยุดวิ่งขณะน้ำท่วมจะได้มั๊ย จึงเรียนให้ท่าน    
			ประธานสภาทราบแค่นี้
ประธานสภาฯ		เกี่ยวกับการจำกัด โดยต้องออกเทศบัญญัติบังคับใช้ จำกัดน้ำหนักอย่างน้อยคิดว่าอนาคตต่อไป
			เรียกผู้ประกอบการมาทำความเข้าใจ ส่วนของคุณสุพัฒน์ เรื่องการแจกเบี้ยยังชีพผู้สูงอายุ ใน
			อนาคตคิดว่าถ้าเป็นไปได้ ฝากไว้ถึงผู้รับผิดชอบ ผู้ที่ไม่ได้มารับด้วยตนเองให้ท่านเก็บไว้ให้มารับที่
			เทศบาล ทุกบาททุกสตางค์ต้องถึงมือ ต้องให้ความสำคัญกับเขา
				ขอบคุณสมาชิกทุกท่าน ผู้บริหาร ที่เข้าร่วมประชุมและให้ความเห็นชอบทุกระเบียบวาระ
			ผมขอปิดประชุม
ปิดประชุมเวลา 10.50 น.

